লাওসে স্বাস্থ্য
লাওসে স্বাস্থ্যসেবা বেসরকারি এবং সরকারি উভয় ক্ষেত্রেই সরবরাহ করা হয়। অন্যান্য দেশের তুলনায় এটি সীমিত। কিছু জায়গায় পশ্চিমা চিকিৎসা সেবা পাওয়া যায়, কিন্তু প্রত্যন্ত অঞ্চল এবং জাতিগত গোষ্ঠীগুলোকে এর সুবিধা তেমন দেওয়া হয় না। প্রতিবেশী দেশগুলোর তুলনায় স্বাস্থ্যসেবায় সরকারি ব্যয় কম। তারপরও, ১৯৫০ সালে লাওস বিশ্ব স্বাস্থ্য সংস্থায় যোগদানের পর থেকে এর অগ্রগতি হয়েছে ২০১৫ সালের মধ্যে গড় আয়ু বেড়ে ৬৬ বছর হয়েছে; ম্যালেরিয়ায় মৃত্যু এবং যক্ষ্মা রোগের প্রকোপ কমেছে; এবং মাতৃমৃত্যুর অনুপাত (এমএমআর) ৭৫ শতাংশ কমেছে। যদিও খাদ্যাভ্যাস অপর্যাপ্ত নয়, দীর্ঘস্থায়ী মাঝারি পরিমাণ ভিটামিন এবং প্রোটিনের ঘাটতি বিদ্যমান, বিশেষ করে তা দেখা যায় উচ্চভূমির নৃগোষ্ঠীর মধ্যে। দরিদ্র পয়ঃনিষ্কাশন ব্যবস্থা এবং বিভিন্ন গ্রীষ্মমণ্ডলীয় রোগের প্রকোপ এখানকার জনসংখ্যার স্বাস্থ্যকে ক্ষতিগ্রস্ত করে চলেছে।